b'\n_START_ARTICLE_\nRueil-Malmaison\n_START_SECTION_\nAdministracija\n_START_PARAGRAPH_\nRueil-Malmaison je sede\xc5\xbe istoimenskega kantona, v katerem se nahaja osrednji in severni del ob\xc4\x8dine z 49.911 prebivalci, medtem ko ju\xc5\xbeni del ob\xc4\x8dine pripada kantonu Garches._NEWLINE_Oba kantona sta vklju\xc4\x8dena v okro\xc5\xbeje Nanterre.\n_START_SECTION_\nZgodovina\n_START_PARAGRAPH_\nLeta 1928 je naselje uradno postalo Rueil-Malmaison, pred tem samo Rueil. Malmaison prihaja iz srednjeve\xc5\xa1ke latinske besede "mala mansio" v pomenu "hi\xc5\xa1a nesre\xc4\x8de". V zgodnjem srednjem veku je bil grad, sedanji Chateau de Malmaison, kraljeva rezidenca, uni\xc4\x8dena s strani Normanov leta 846, od tod tudi ime._NEWLINE_Leta 1756 je bila v Rueilu pod francoskim kraljem Ludvikom XV. zgrajena voja\xc5\xa1nica \xc5\xa0vicarske garde, od leta 1973 na seznamu francoskih zgodovinskih spomenikov._NEWLINE_Rueil je najbolj poznan po dvorcu Ch\xc3\xa2teau de Malmaison, v katerem sta \xc5\xbeivela Napoleon in njegova prva \xc5\xbeena Jos\xc3\xa9phine de Beauharnais._NEWLINE_Med francosko-prusko vojno 1870 se je Rueil nahajal na frontni \xc4\x8drti._NEWLINE_Konec 19. stoletja so na to obmo\xc4\x8dje prihajali slikarji kot so Pierre-Auguste Renoir, Edouard Manet in Claude Monet, da bi slikali reko Seno.'